CELEX: 62017TN0491
Language: fi
Date: 2017-08-01 00:00:00
Title: Asia T-491/17: Kanne 1.8.2017 – Opere Pie d’Onigo v. komissio

2.10.2017   
            
            
               FI
            
            
               Euroopan unionin virallinen lehti
            
            
               C 330/14
            
         Kanne 1.8.2017 – Opere Pie d’Onigo v. komissio
   (Asia T-491/17)
   (2017/C 330/19)
   Oikeudenkäyntikieli: italia
   
      Asianosaiset
   
   
      Kantaja: Istituzione Pubblica di Assistenza e Beneficienza ”Opere Pie d’Onigo” (Pederobba, Italia) (edustaja: asianajaja G. Maso)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan, kokonaan tai osittain, 27.3.2017 annetun komission päätöksen (SA.38825) Valtiontuki – Italia, oletettu valtiontuki yksityisille terveyspalvelujen tuottajille.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste, jonka mukaan komissio on rikkonut SEUT 107 artiklaa ja tehnyt virheen pitäessään perusteltuna julkisten terveyspalveluja tuottavien yksiköiden valikoivaa sulkemista pois INPS:n (Istituto nazionale di previdenza sociale (kansallinen sosiaaliturvalaitos)) hoitamasta äitiysvakuutusjärjestelmästä ja niiden kustannusten korvaamisesta, jotka johtuvat perheenjäseniään, joilla on vakava vamma, avustavien työntekijöiden poissaoloista.
            
         
               2.
            
            
               Toinen kanneperuste, jonka mukaan tuki on peräisin valtiolta, koska kantajan mukaan varat, joilla on tarkoitus kattaa yksityisten yritysten kulut, jotka aiheutuvat äitiysvakuutuksesta ja perheenjäseniään, joilla on vakava vamma, avustavien työntekijöiden poissaoloista johtuvista kustannuksista, myöntää INPS eli Italian valtio valtion varoista.
            
         
               3.
            
            
               Kolmas kanneperuste, jossa kantaja väittää, että kyseisillä toimenpiteillä suositaan yksityisiä yrityksiä, koska nämä saavat edun verrattuna julkisiin samoja palveluja tuottaviin yksiköihin, joiden on päinvastoin vastattava kaikista kuluista, jotka liittyvät äitiydestä ja perheenjäsenten, joilla on vakava vamma, avustamisesta johtuviin poissaolojaksoihin, mistä aiheutuu merkittäviä taloudellisia seurauksia.
            
         
               4.
            
            
               Neljäs kanneperuste, jossa kantaja väittää, että riidanalaiset toimenpiteet vaikuttavat jäsenvaltioiden väliseen kauppaan, koska ne hyödyttävät monikansallisia konserneja ja ulkomaista pääomaa saaneita italialaisia yrityksiä, jotka voittoa tavoitellen investoivat Italiaan, ja saattavat päinvastoin epäedulliseen asemaan kooltaan rajalliset voittoa tavoittelemattomat julkiset yksiköt muuttamalla niiden työvoimakustannusten rakennetta.